 Ezikiel 11  Mmụọ wee buru m buga nọnụ ụzọ ámá nke dị nebe ọwụwa anyanwụ nke ụlọ Jehova, nke chere ihu nebe ọwụwa anyanwụ, ma, lee! nọnụ ụzọ ámá ahụ, e nwere ndị ikom iri abụọ na ise. M wee hụ Jeazanaya nwa Azọ na Pelataya nwa Benaya, bụ ndị isi ndị Izrel, netiti ha.Chineke wee sị m: Nwa nke mmadụ, ndị a bụ ndị ikom na-akpa nkata ihe ọjọọ, na-enyekwa ndụmọdụ ọjọọ megide obodo a;ndị na-asị, Ọ bụ na oge e ji ewu ụlọ eruwebeghị? Ọ bụ ite e ji esi nri nke nwere ọnụ obosara, anyị onwe anyị bụ anụ.Ya mere, buo amụma ihe a ga-eme ha. Nwa nke mmadụ, buo amụma.Mmụọ Jehova wee dakwasị m. Chineke wee sị m: Kwuo, sị, Nke a bụ ihe Jehova kwuru: Ụlọ Izrel, ihe unu kwuru ziri ezi; mụ onwe m makwaara ihe batara unu na mmụọ.Unu emewo ka ndị unu e gburu nobodo a dị ọtụtụ, unu emewokwa ka ndị e gburu egbu jupụta okporo ámá ya.Ya mere, nke a bụ ihe Ọkaakaa Onyenwe anyị Jehova kwuru, Ọ bụ ndị unu e gburu egbu, bụ ndị unu tọgbọrọ nime ya, bụ anụ, ọ bụkwa obodo a bụ ite ahụ e ji esi nri nke nwere ọnụ obosara; a ga-akpọpụtakwa unu nime ya.Unu atụwo mma agha egwu, m ga-emekwa ka mma agha bịakwasị unu, ka Ọkaakaa Onyenwe anyị Jehova kwuru.M ga-akpọpụtakwa unu nime ya ma nyefee unu naka ndị mba ọzọ, meekwa ihe e kpere nikpe nisi unu.A ga-eji mma agha gbuo unu. M ga-ekpe unu ikpe nókè nke ala Izrel; unu ga-amara na mụ onwe m bụ Jehova.Obodo a agaghị abụrụ unu ite e ji esi nri nke nwere ọnụ obosara, unu onwe unu agaghịkwa abụ anụ dị nime ya. Nókè nke ala Izrel ka m ga-ekpe unu ikpe,unu ga-amarakwa na mụ onwe m bụ Jehova, nihi na unu ejeghị ije nụkpụrụ m, unu emeghịkwa ihe m kpere nikpe, kama unu mere dị ka mkpebi ikpe nke mba ndị gbara unu gburugburu si dị.O wee ruo na ozugbo m busịrị amụma, Pelataya nwa Benaya nwụrụ. M wee gbuo ikpere nala, kpudo ihu nala, jiri oké olu tie mkpu, sị: Ewoo, Ọkaakaa Onyenwe anyị Jehova! Ọ bụ mkpochapụ ka ị na-ekpochapụ ndị fọdụrụ nIzrel?Okwu Jehova wee ruo m ntị ọzọ, sị:Nwa nke mmadụ, banyere ụmụnne gị, ee, ụmụnne gị, bụ ndị ikom ahụ ọ ga-amasị ma i nweta ikike ịgbara ala gị, tinyere ụlọ Izrel dum, ha dum, ọ bụ ha ka ndị bi na Jeruselem sịrị, Nọrọnụ Jehova ebe dị anya. Ọ bụ anyị nwe ya; e nyewo anyị ala a ka ọ bụrụ nke anyị;ya mere, kwuo, sị, Nke a bụ ihe Ọkaakaa Onyenwe anyị Jehova kwuru: Ọ bụ ezie na mụ edebewo ha nebe dị anya netiti mba niile, ọ bụkwa ezie na mụ achụgawo ha nala dị iche iche, m ga-abụrụ ha ebe nsọ ruo nwa oge netiti mba dị iche iche ha banyeworo.Ya mere, kwuo, sị, Nke a bụ ihe Ọkaakaa Onyenwe anyị Jehova kwuru: M ga-esikwa netiti ndị dị iche iche kpọkọta unu, sikwa nala dị iche iche a chụgara unu chịkọta unu, m ga-enyekwa unu ala Izrel.Ha ga-abịakwa nebe ahụ wepụsịa ihe ya niile jọgburu onwe ha na ihe arụ ya niile.M ga-enyekwa ha otu obi, m ga-etinyekwa mmụọ ọhụrụ nime ha; m ga-ewepụkwa obi nkume nahụ ha ma nye ha obi nke dị nro dị ka anụ ahụ,ka ha wee jee ije nụkpụrụ m, debe mkpebi ikpe m, mezuokwa ha; ha ga-abụkwa ndị nke m nezie, mụ onwe m ga-abụkwa Chineke ha.Ma ndị ahụ obi ha na-agbaso ihe arụ ha na ihe ha ndị jọgburu onwe ha, m ga-eme ka ha jiri isi ha buru ihe ha metara, ka Ọkaakaa Onyenwe anyị Jehova kwuru.Ndị cherọb ahụ wee welie nku ha, wiil ndị ahụ dịkwa nakụkụ ha, ebube Chineke Izrel sikwa nelu bịa dịrị nelu ha.Ebube Jehova wee si nime obodo ahụ gbagoo ma kwụrụ nelu ugwu nke dị nebe ọwụwa anyanwụ obodo ahụ.Nọhụụ ahụ mmụọ Chineke mere ka m hụ, mmụọ buuru m buga Kaldia, bụ ebe ndị ahụ a dọọrọ nagha nọ; ọhụụ ahụ m hụrụ wee si nebe m nọ gbagoo.M wee malite ịgwa ndị ahụ a dọọrọ nagha ihe niile Jehova mere ka m hụ. 